Խումբն Արցախի հանդիսատեսի կողմից ընդունվել է մեծ ոգեւորությամբ: Երաժշտական դպրոցի տնօրեն, խմբի ղեկավար Քերոբ Ասլանյանը նշեց, որ ացը միայն համերգներով չի եզրափակվել. անցկացվել են նաեւ վարպետության դասեր: Հաշվի առնելով այն, որ խմբի բոլոր անդամների համար սա եղել է առաջին այցը Արցախի Հանրապետություն, նրանց համար կազմակերպվել են ճանաչողական այցեր ինչպես Հադրութի տեսարժան վայրեր, այնպես էլ հարակից համայնքներ: Ունեցել են հանդիպում Հադրութ համայքի ղեկավարի պաշտոնակատար Վիգեն Հարությունյանի հետ, որի ընթացքում Վիգեն Հարությունյանը պատվոգրեր եւ շնորհակալագրեր է հանձնել` քույր քաղաքների միջեւ մշակութային համագործակցությունն ամրապնդելու համար: Թիվ 2 երաժշտական դպրոցը պատվոգրով պարգեւատրվել է նաեւ Լեռնային Ղարաբաղի Հանրապետության պաշտպանության բանակի կողմից: